b'\n_START_ARTICLE_\nLuigi Rusca\n_START_PARAGRAPH_\nLuigi Rusca (venep\xc3\xa4raselt \xd0\x9b\xd1\x83\xd0\xb8\xd0\xb4\xd0\xb6\xd0\xb8 \xd0\xa0\xd1\x83\xd1\x81\xd0\xba\xd0\xb0, Venemaal ka \xd0\x90\xd0\xbb\xd0\xbe\xd0\xb8\xd0\xb7\xd0\xb8\xd0\xb9 \xd0\x98\xd0\xb2\xd0\xb0\xd0\xbd\xd0\xbe\xd0\xb2\xd0\xb8\xd1\x87 \xd0\xa0\xd1\x83\xd1\x81\xd0\xba\xd0\xb0; 2. september 1762 Mondonico, Agno, Ticino kanton \xe2\x80\x93 13. aprill 1822 Valenza, Sardiinia kuningriik) oli \xc5\xa0veitsist p\xc3\xa4rit ja peamiselt Peterburis tegutsenud arhitekt._NEWLINE_\xc3\x95ppis Torinos, \xc3\xbcks tema \xc3\xb5petajaid oli arhitekt Giuseppe Piermarini. 1783. aastal tuli ta Venemaale. _NEWLINE_Ta t\xc3\xb6\xc3\xb6tas kokku 35 aastat Venemaal ning oli oma loominguga vene klassitsistliku arhitektuuri suurkujusid._NEWLINE_Ta lahkus 1818. aastal l\xc3\xb5plikult Venemaalt ja l\xc3\xa4ks tagasi \xc5\xa0veitsi.\n_START_SECTION_\nLooming\n_START_PARAGRAPH_\nTema projekteeritud ehitisi on p\xc3\xb5hiliselt Peterburis, kuid neid on ka mujal Venemaal, sealhulgas ka Eesti alal.'